Теодор Траянов
Възвърната целувка

chitanka.info

Далек спи тъжна есен, тя няма да разкаже

за мъката си скрита, за хищните зъби,

загадъчната тайна живее днес в миражи,

н наведени над гроба безрадостни върби.

Там спи и мойта пролет, и скрито мрачни стражи

готови бдят — ще гръмнат прокобните тръби!

Но като бог възкръснал, душата ще премаже

и клетвите всесилни на хиляди съдби!

Тя — върната царкиня — отново ще изчисти

от ордите среднощни ограбений чертог,

ще бляснат колонади и сводове лъчисти!

Победа предвещава обагрений възток,

от веселия кораб долита слънчев звук,

платната гордо тръпнат в напътен топъл юг!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.